Raissa Anggiani

Raissa Anggiani Sulastyo (rèmbi' 21 Pèbruari 2004) panèka sala sèttong panyanyè-panolès laghu bân aktris asal Inḍonèsia. Raissa maso' ka inḍustri mosik è taon 2020 kalabân makalowar laghu ḍâ'-aḍâ'ân sè ajuḍul "Bilâ Bâ'ân ngabâs Sèngko' nangès" sè agabung sareng Arash Buana è bâbâna label Alfa Records. È taon 2022, laghu sè kapèng lèma', "Bâ'ân tang roma" panèka posèsèna è attas ondhâgh laghu Billboard Inḍonèsia è ḍâlem 2 minggu bân tèngkat laghu mingguwân Spotify bân pagghun è attas sapolo è ḍâlem 23 minggu ros-terrosan.

 Carèta Oḍi' 
Raissa Anggiani Sulastyo rèmbi' tangghâl 21 Pèbruari 2004, è Jâkarta . Raissa panèka ana' sè sarèyang ḍâri ḍuwâ' pottra, sè èlahèrraghi ḍâri aktor Rommy Sulastyo bân Winur Wulan Miranti. Raissa anḍi' alè' binè' sè anyama Raya Khairiya Sulastyo. Molaè kellas 2 SD, Raissa lèbur maca bân nolès poèsi, èmolaè ḍâri maca novèl sè ahèrra aobâ dhâddhi maca buku poèsi. Pangennalan awwâl Raissa ḍâ' mosik èpangaro sareng kalowarghâna sè ella akrab ḍâ' inḍustri èn-maènan. Raissa molaè senneng ka dhunnya mosik molaè kellas 4 SD.  Molaè ḍâri noro' lomba nyanyè, saterrossa noro' band bân Paḍuwân Sowara èkstrakurikulèr è SMP bân ajhâr bânnya' alat mosik sè ahèrra aghâbây Raissa ajhâr aghâbây laghu. Raissa jhughân ngala' pangajhârân piano klasik 4 taon, salaèn jârèya Raissa jhughân ajhâr alat mosik laènna akadhi ghitar akustik sacara ajhâr dhibi'. Èpèyara è lèngkongan sè akrab sareng inḍustri èn-maènan, Raissa aghâdhui pangaterro ka'angghuy aghâbây seni molaè ghi' kènè'. Raissa, sè aghâbây kabbhi laghuna dhibi', molaè kalabân pangaterrona kaangghuy nolès pangalaman sè èsaksèyaghi è ḍâlem poèsi, sè saterrossa èobâ dhâddhi lèrèk laghu, ahèrra èobâ dhâddhi laghu. Raissa asakola è SMA Islam Dian Didaktika kantos lolos taon 2022 bân narèma pangarghâ'ân "Siswa Seni sè Palèng Bhâghus". Saellana jârèya, Raissa maso' ka Univèrsitas Pembangunan Veteran Nasional è Jâkarta, Jurusân Èlmo Komunikasi. Raissa ètarèma maso' ka univèrsitas lèbât jâlur prèstasi ka'angghuy tokang ghâbây kontèn YouTube.

 Lako 

 2018: molaè karèr 
Raissa molaè karèr mosighâ lèbât mèḍia sosial. Raissa ampon ros-terrosan ngèbâ piḍiu nèndhâ laghu è channel YouTube molaè taon 2018 kalabân piḍiu pertama sè ècèr-cèr ajuḍul "The Night We Met ( Lord Huron cover)"

 Sombher